b'\n_START_ARTICLE_\nAnte Gabri\xc4\x87\n_START_SECTION_\nMladost in poklicna usmeritev\n_START_PARAGRAPH_\nAnton se je rodil v Metkovi\xc4\x87u  - takrat Avstro-Ogrska, danes  Hrva\xc5\xa1ka \xe2\x80\x93 28. februarja 1915 kot deveti otrok med \xc5\xa1tirimi h\xc4\x8dermi in petimi sinovi, ki sta jih rodila Peter Gabri\xc4\x87 in Katarina rojena Anti\xc4\x8devi\xc4\x87. Za na\xc5\xa1 \xc4\x8das zanimivo, da je tudi Petrov brat Nikola imel \xc5\xa1tiri h\xc4\x8derke in pet sinov; tako je isto\xc4\x8dasno pri Gabri\xc4\x8devih \xc5\xbeivelo kar osemnajst otrok. _NEWLINE_V Metkovi\xc4\x87u je kon\xc4\x8dal osnovno \xc5\xa1olo in dva razreda me\xc5\xa1\xc4\x8danske gimnazije; nato se je odlo\xc4\x8dil za vstop v jezuitsko semeni\xc5\xa1\xc4\x8de v Travniku, kjer so ga sprejeli 1926. _NEWLINE_Zaradi latin\xc5\xa1\xc4\x8dine je moral zopet kreniti od drugega razreda in nadoknaditi razliko predmetov za prvi razred. Maturiral je leta 1933, ko je bil tudi sprejet v noviciat v Zagrebu, kjer je po dveh letih napravil redovne zaobljube. Nato je vpisal \xc5\xa1tudij filozofije, ki jo je obiskoval po italijanskih univerzah; 22. junija 1938 je na zaklju\xc4\x8dnem izpitu padel. Takoj nato se je 1938 vrnil v rojstni kraj in povedal star\xc5\xa1em, da bo \xc5\xa1el v Indijo.\n_START_SECTION_\nMisijonarsko delovanje\n_START_PARAGRAPH_\n10. oktobra 1938 se je vkrcal na parnik Victoria v metkovskem pristani\xc5\xa1\xc4\x8du za Indijo. Leto dni se je u\xc4\x8dil angle\xc5\xa1\xc4\x8dine in bengal\xc5\xa1\xc4\x8dino v Hazaribaghu in Bo\xc5\xa1ontiju ter \xc5\xa1tudiral bogoslovje v Kurseongu. _NEWLINE_V misijonu Bo\xc5\xa1onti je bil posve\xc4\x8den za duhovnika 21. novembra 1943. _NEWLINE_Deloval je v Zahodni Bengaliji v (Ran\xc4\x8di 1946, Bo\xc5\xa1onti 1947\xe2\x80\x9362 in 1972\xe2\x80\x9374, Morapaj 1945 in 1962\xe2\x80\x9371, Maria Poli 1975\xe2\x80\x9388). Posvetil se je misijonarskemu delu med hindujci, muslimani in malo\xc5\xa1tevilnimi katoli\xc4\x8dani. Pomagal je ljudem v stiski na vse mogo\xc4\x8de na\xc4\x8dine. _NEWLINE_Organiziral je ri\xc5\xbeno banko ter na ta na\xc4\x8din zavaroval reve\xc5\xbee pred oderuhi. Postavljal je va\xc5\xa1ke \xc5\xa1ole, cerkve, kapelice, obrtne \xc5\xa1ole in bolnice. Posebno skrb je posve\xc4\x8dal hindujskim vdovam, ki po mo\xc5\xbeevi smrti niso mogle dedovati premo\xc5\xbeenje, ki sta ga zakonca skupno pridobila; zaradi verskih predsodkov, pritiska sorodnikov in okolja so jih zapostavili in pregnali: zanje je ustanovil dom, a za njihove otroke siroti\xc5\xa1nico, za vse \xc5\xa1olarje pa \xc5\xa1olsko kuhinjo. Nadarjeno mladino je po\xc5\xa1iljal v \xc5\xa1ole. Osnoval je misijonsko postajo "Maria Poli" v Bo\xc5\xa1ontiju z verskimi, zdravstvenimi in \xc4\x8dlovekoljubnimi ustanovami. krstil je na tiso\xc4\x8de \xc2\xbbpoganov\xc2\xab.\n_START_SECTION_\nPovezanost z Materjo Terezijo\n_START_PARAGRAPH_\nOd vsega za\xc4\x8detka je Gabri\xc4\x87 tesno sodeloval z Materjo Terezijo, ki ji je bil podoben po \xc5\xbeelji, da ne le deluje za reve\xc5\xbee, ampak da \xc5\xbeivi njihovo \xc5\xbeivljenje ubo\xc5\xa1tva, zani\xc4\x8devanja in poni\xc5\xbeevanja. To je pokazal zlasti leta 1960, ko je bil od \xc5\xbeupnika \xe2\x80\x9eponi\xc5\xbean\xe2\x80\x9c za kaplana nekemu posebne\xc5\xbeu, ki ni imel zveze z \xc5\xbeupnijskim delom na fari, ki ji je dal Gabri\xc4\x8d \xc5\xbeivljenje, in je bil prakti\xc4\x8dno kralj in du\xc5\xa1a celotnega kraja. Toda Anton je nadaljeval delovanje z nezmanj\xc5\xa1ano ljubeznijo. Kardinal-jezuit Picachy (1916-1992) , ki se je tega spominjal, je pozneje dejal: \xe2\x80\x9cGabri\xc4\x87 je svet \xc4\x8dlovek!\xe2\x80\x9d Morda bolj\xc5\xa1e, kot njegovi sobratje jezuiti, je njegove vrline prepoznavala Mati Terezija. Ko je 25. marca 1963 osnovala mo\xc5\xa1ko vejo \xe2\x80\x9cmisijonarjev ljubezni\xe2\x80\x9d, je potrebovala zanje predstojnika in je imela Antona za najprimernej\xc5\xa1ega. Njegovi sobratje pa so prepri\xc4\x8dali, da se je odlo\xc4\x8dila za avstralskega jezuita delujo\xc4\x8dega v Indiji Traversa, imenovanega brother Andrew (1928-2000), ki je uspe\xc5\xa1no vodil novi red, ki se je \xc5\xa1iril po Indiji in svetu, ter bil od 1966 do 1986 njegov predstojnik;  vendar se je pozneje zapil in zapustil red. _NEWLINE_Gabri\xc4\x87 ni pil, ni kadil, ni bral, saj je pravil: \xe2\x80\x9cKnjige so odvisnost kot tudi cigtarete\xe2\x80\x9d. Bil je zadrt razobli\xc4\x8devalec abstraktnega intelektualizma. Tako je npr. Odpovedal jezuitski \xc4\x8dasnik na \xc5\xbeupniji v Mariapoliju s pojasnilom, da je preve\xc4\x8d zapleten. Kajenja pa ni prepovedoval le v \xc5\xbeupni\xc5\xa1\xc4\x8du, ampak stotine metrov okrog nje. Kalkutski jezuitje si med seboj \xc5\xa1e danes pripovedujejo, kako je Gabri\xc4\x87 provincialu, ki ga je obiskal, ukazal, na ugasne cigareto. To je sli\xc5\xa1al od Le Jolyja, pisatelja knjig o Materi Tereziji, sam pisatelj teh vrstic, beograjski jezuit Luka Ra\xc4\x91a.\n_START_SECTION_\nSmrt in pogreb\n_START_PARAGRAPH_\nUmrl je 20. oktobra 1988 v Kalkuti na rokah svojega kaplana Xaviera, ki je skupaj z duhovnikom Boidya Prolayem o tem pri\xc4\x8deval ob. 30-letnici njegove smrti pri svojem obisku na Hrva\xc5\xa1kem. _NEWLINE_Pokopali so ga na njegovo \xc5\xbeeljo na misijonski postaji "Maria Poli". Na pogrebu je bilo okrog 20.000 ljudi in sicer katoli\xc4\x8danov, muslimanov  in hindujcev. Pokopan je bil s pestjo zemlje iz doma\xc4\x8dega kraja ter s stekleni\xc4\x8dko vode iz Jadranskega morja.\n_START_SECTION_\nSpomin\n_START_PARAGRAPH_\nOsnovna \xc5\xa1ola u Kumrokhaliju nosi ime "O\xc4\x8de Anton Gabri\xc4\x87".\n_START_SECTION_\nPostopek za posve\xc4\x8denje\n_START_PARAGRAPH_\nZagreb\xc5\xa1ki nad\xc5\xa1kof in kardinal Josip Bozani\xc4\x87 je za\xc4\x8del 28. februarja 2015 v Zagreb]]u \xc5\xa1kofijski postopek za beatifikacijo (pobla\xc5\xbeenje) in kanonizacijo (posve\xc4\x8denje) Antona Gabri\xc4\x87a na dan stoletnice njegovega rojstva. V prilo\xc5\xbenostnem govoru je spomnil na besede svete Matere Terezije, ki jih je leta 1978 izrekla v misijonarjevem rojstnem kraju: \xc2\xbbLjudje v Bengaliji so v o\xc4\x8detu Gabri\xc4\x87u dobili Jezusa. Prek njega in od njega so zvedeli, da jih ljubi Bog ima rad. Spoznali so, da so na\xc5\xa1i bratje in sestre.\xc2\xab\xc2\xa0:'